Europavei 69

Europavei 69 (E69) går mellom Nordkapp i Nordkapp kommune i Finnmark fylke til Olderfjord i Porsanger kommune i samme fylke. Strekningen er 127 km lang.

Europavei 69 er kun begrenset åpen på vinteren mellom avkjøringen til Skarsvåg og Nordkapp, normalt fra oktober til april. Det er kolonnekjøring til faste tider, normalt tre ganger per dag, ikke på natten.Kolonnetider Troms og Finnmark Strekningen er værutsatt og stenges ofte. Den var tidligere vinterstengt og var da den eneste vinterstengte europaveien i hele Europa. Også strekningen mellom Skarvbergtunnelen og Nordkapptunnelen er værutsatt, og har planlagte kolonnetider hvis det er dårlig vær.

 Historikk 
Riksvei 95 skiftet navn til E69 i 1992. Europavei 69 var 1965–1992 navn på veien Ålesund–Dombås i Norge, som nå heter Europavei 136.

15. juni 1999 åpnet Fastlandsforbindelsen til Magerøya, FATIMA-prosjektet, med Nordkapptunnelen og Honningsvågtunnelen. Veianlegget er på til sammen 28 km og kostet 1 milliard kroner. Frem til 29. juni 2012 klokka 17.00 ble det innkrevet bompenger.Statens vegvesen: Slutt på bompengene (28. juni 2012, besøkt 13. august 2013)
26. mai 2023 åpnet den nye Skarvbergtunnelen, bygget fordi den gamle tunnelen var for lav og smal og rasfarlig, og det forkortet E69 1,5 km.

 Trafikk 
+Trafikktelling i 2019 Vegkart (søk på Trafikkmengde) Sted   ÅDT  % tunge kjøretøy  MerknadNordkapplatået 328  20 Honningsvåg (arm) 2490  12 Nordkapptunnelen  450  30  Smørfjord bru 775  20 

 Kommuner og knutepunkter 




 Referanser 

 Eksterne lenker 

 Vegvesenets vegkart


Kategori:Riksveier
Kategori:Europaveier i Norge
Kategori:Veier i Finnmark
Kategori:Veier i Porsanger
Kategori:Veier i Nordkapp